《题画》
明代·邵宝

千峰万峰云复云，瀑布上自天河分。峰头五老镇长在，呦呦鹿鸣犹声闻。

问之此境是何地，无乃庐麓鄱湖濆。平生爱此难再到，空羡画笔超尘群。

世人笑我太迂癖，有眼错认南康军。苏门少室亦曾历，卅年别后劳心魂。

黄楼滕阁近城市，大观祗在江东奔。画中所见皆不类，烟霞入望徒纷纷。

君不见跫然空谷慰岑寂，相契于心不于迹。杨郎击节似知音，大轴卷还江上客。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。